My nuwe klas – Juffrou J
My nuwe klas
Gepubliseer op 11/11/2015 12/11/2015 deur juffrouj
Ek hoor toe die ander dag dat ek nie meer volgende jaar graad 7 gee nie, maar wel graad 5. Na die skok en besef dat dit 'n groot aanpassing gaan wees, het ek opgewonde begin om goedjies vir my nuwe klaskamer te maak. Kyk gerus na 'n paar idees om 'n mens se klas op te kikker (klik op die prent om die dokument af te laai):
As 'n leerder uit die klas gaan, moet hulle gewoonlik ietsie saam dra om te sê dat hulle toestemming het, maar as onderwyser vergeet mens soms watter een is nou by musiek of wie is vinnig badkamer toe. Dus het ek besluit voordat 'n leerder die klas verlaat, hy/sy sy/haar naamkaartjie moet plaas by die aktiwiteit teen die bord waarheen hulle is.
Ook as ander mense ons dalk soek en ons het byvoorbeeld LO of is in die saal, wil ek buite die klas 'n nota kan aanbring. Hiermee saam is daar ook vak-naamkaartjies wat kan gebruik word om die rooster netjies teen die muur te pak.
En 'n nota vir buite die klas terwyl ons besig is met godsdiens:
Ek hoop julle is net so opgewonde vir die nuwe jaar. Nuwe gesiggies om te beïndruk met jou mooi klas en lekker lesse!! Geniet die voorbereiding!